Document ID: 31997R0280

ΚΑΝΟΝΙΣΜΟΣ (ΕΚ) αριθ. 280/97 ΤΗΣ ΕΠΙΤΡΟΠΗΣ της 17ης Φεβρουαρίου 1997 για τροποποίηση του κανονισμού (ΕΚ) αριθ. 3886/92 για τον καθορισμό λεπτομερών κανόνων για την εφαρμογή των καθεστώτων πριμοδότησης που προβλέπονται στον κανονισμό (ΕΟΚ) αριθ. 805/68 του Συμβουλίου περί κοινής οργανώσεως αγοράς στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 4η παράγραφος 5,
Εκτιμώντας:
ότι το άρθρο 50 παράγραφος 1 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, που θεσπίζει λεπτομερείς κανόνες για την εφαρμογή των καθεστώτων πριμοδότησης που προβλέπονται στον κανονισμό (ΕΟΚ) αριθ. 805/68 του Συμβουλίου περί κοινής οργανώσεως αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 200/97 (4), προβλέπει ότι η πριμοδότηση πρώιμης εμπορίας για τους μόσχους μπορεί να χορηγείται μόνο για ζώα που έχουν σφαγεί στο έδαφος του κράτους μέλους που είναι υπεύθυνο για την πληρωμή της πριμοδότησης 7 ότι, λόγω της ειδικής γεωγραφικής θέσης καθώς και του παραδοσιακού διοικητικού καθεστώτος του Kleinwalsertal της Αυστρίας, η σφαγή βοοειδών από αυτή την περιοχή πραγματοποιείται κατά παράδοση στο Oberstdorf της Γερμανίας 7 ότι, λαμβανομένων υπόψη των ανωτέρω και για να δοθεί ευκαιρία στους παραγωγούς του Kleinwalsertal να συμμετέχουν στο καθεστώς πριμοδότησης που αφορά την Αυστρία, είναι σκόπιμο να επιτραπεί να γίνονται δεκτές αιτήσεις για τη χορήγηση πριμοδότησης για τους μόσχους που παραμένουν στο Kleinwalsertal και σφάζονται στο σφαγείο του Oberstdorf στη Γερμανία 7 ότι, κατά συνέπεια, πρέπει να προβλεφθούν παρεκκλίσεις από την υποχρέωση εκείνη σύμφωνα με την οποία τα ζώα πρέπει να παραμένουν κατά τη διάρκεια μιας καθορισμένης περιόδου στο κράτος μέλος σφαγής 7
ότι η άδεια για σφαγή στη Γερμανία χορηγείται με την προϋπόθεση ότι οι αρμόδιες αρχές της Αυστρίας διενεργούν τον έλεγχο που απαιτείται για να εξασφαλιστεί ότι πληρούνται οι όροι για τη χορήγηση της πριμοδότησης για μόσχους που σφάζονται στην Αυστρία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 50 του κανονισμού (ΕΟΚ) αριθ. 3886/92, μετά την παράγραφο 1 παρεμβάλλεται η ακόλουθη παράγραφος 1α:
«1α. Κατά παρέκκλιση της παραγράφου 1, επιτρέπεται στην Αυστρία να αποδέχεται αιτήσεις για τη χορήγηση πριμοδότησης πρώιμης εμπορίας για ζώα που παραμένουν στο Kleinwalsertal της Αυστρίας, σύμφωνα με την παράγραφο 4 στοιχείο α), και σφάζονται στο Oberstdorf της Γερμανίας.
Οι αρμόδιες αυστριακές αρχές λαμβάνουν όλα τα αναγκαία μέτρα για να εξασφαλίζεται η ταυτότητα αυτών των ζώων και των σφαγίων τους, τα οποία, όσον αφορά όλα τα άλλα στοιχεία, πρέπει να συμφωνούν με τις προϋποθέσεις επιλεξιμότητας οι οποίες καθορίζονται για τους μόσχους που σφάζονται στην Αυστρία.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1997.

Labels: 18
17
15
6